Adkunkminsiter van plattelandse ontwikkeling en grondhervorming
1 Januarie 1959 (1959-01-01) (60 jaar oud)
Thembelani Waltermade Nxesi (gebore 1 Januarie 1959; ook bekend as Thulas Nxesi) is 'n Suid-Afrikaanse politikus en sedert 26 Februarie 2018 die Suid-Afrikaanse minister van openbare werke. Hy was van 30 Maart 2017 tot 26 Februarie 2018 minister van sport en ontspanning en van 31 Oktober 2010 tot 24 Oktober 2011 adkunkminsiter van plattelandse ontwikkeling en grondhervorming. Hy is sedert 6 Mei 2009 lid van die Nasionale Vergadering van Suid-Afrika vir die African National Congress.
Vroeë lewe en uitbeelding[wysig | wysig bron]
Thulas Nxesi is gereeld uit skool geskors vanweë sy betrokkenheid by politieke aktwiteite.
Hy verwerf in 1983 'n B.A.-graad van die Universiteit van Fort Hare. Hy ontvang ook 'n B.Ed.-graad van die Universiteit van die Witwatersrand en 'n Hoër Diploma in Onderwys van die Universiteit van Suid-Afrika.
Thulas Nxesi se politieke loopbaan begin as studente-aktivis en leier in die studentebeweging van die United Democratic Front, die South African National Student Congress (SANSCO), en sy voorganger, die Azanian Students Organisation (AZASO).
Hy gee van 1985 tot 1990 onderwys aan die Ikusasa Senior Sekondêre Skool in Tembisa, Gauteng, waar hy aan die hoof staan van die departement van sosiale studies. Vanaf 1990 tot 1994 dien hy as Assistent-sekretaris-generaal en vanaf 1994 tot 2010 as Sekretaris-generaal van die Suid-Afrikaanse Onderwysunie.
Ontsluit van "https://af.wikipedia.org/w/index.php?title=Thulas_Nxesi&oldid=1906913"
Die bladsy is laas op 1 Februarie 2019 om 03:47 bygewerk.